CELEX: 32007R1375
Language: hu
Date: 2007-11-23 00:00:00
Title: A Bizottság 1375/2007/EK rendelete ( 2007. november 23. ) a kukoricakeményítő-gyártás maradékainak az Amerikai Egyesült Államokból történő behozataláról (kodifikált változat)

24.11.2007   
            
            
               HU
            
            
               Az Európai Unió Hivatalos Lapja
            
            
               L 307/5
            
         
      A BIZOTTSÁG 1375/2007/EK RENDELETE
   
   (2007. november 23.)
   a kukoricakeményítő-gyártás maradékainak az Amerikai Egyesült Államokból történő behozataláról
   (kodifikált változat)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               A kukoricakeményítő-gyártás maradékainak az Amerikai Egyesült Államokból történő behozataláról szóló, 1994. augusztus 2-i 2019/94/EK (2) bizottsági rendeletet több alkalommal jelentősen módosították. (3) Az áttekinthetőség és érthetőség érdekében ezt a rendeletet kodifikálni kell.
            
         
               (2)
            
            
               A GATT keretében a Közösség és az Amerikai Egyesült Államok megállapodott a kukoricakeményítő-gyártás maradékainak vámtarifa szerinti meghatározásának tisztázásában. Ezen termékeknek a Közösségbe irányuló behozatala a vámtarifa szerinti meghatározásnak való megfelelést igazoló laboratóriumi vizsgálat tárgyát képezi. Az Egyesült Államok Mezőgazdasági Minisztériumához tartozó Federal Grain Inspection Service (FGIS) és az USA nedvesőrlési ipara – az USA hatóságainak rendszeres ellenőrzése mellett – igazolja, hogy e termékeknek az USA-ból a Közösségbe behozott tételei megfelelnek az elfogadott meghatározásnak.
            
         
               (3)
            
            
               Az USA-ból származó behozatal megfelelőségének ellenőrzésére szolgáló kísérő igazolások rendszerének létrehozása alapján helyénvaló a szokásos ellenőrzési intézkedések folytatólagos alkalmazása az USA-ból származó – ezekkel az igazolásokkal ellátott – behozatal esetében.
            
         
               (4)
            
            
               A tagállamok az ezen igazolásokkal ellátott áruk behozatalának mennyiségéről és értékéről rendszeresen tájékoztatják a Bizottságot, ami az USA-val kötött megállapodás egyik elemét képezi, lehetővé téve a fenti megállapodás végrehajtásának hatékonyabb nyomon követését.
            
         
               (5)
            
            
               Az e rendeletben foglalt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   (1)   Laboratóriumi vizsgálatot kell végezni annak igazolására, hogy az USA-ból a Közösségbe a 2309 90 20 KN-kód alatt behozott, kukoricakeményítő-gyártási maradékok valamennyi olyan tétele, amelyhez nem csatolták az I. mellékletben megállapított, a Federal Grain Inspection Service (FGIS), valamint az USA nedvesőrlési ipara által kiadott igazolásokat, megfelelnek-e ennek a kódnak.
   (2)   Az (1) bekezdésben említett két igazolással rendelkező, USA-ból érkező szállítmányok a szokásos behozatalra vonatkozó ellenőrzési intézkedések alá tartoznak.
   2. cikk
   A tagállamok minden hónap vége előtt tájékoztatják a Bizottságot az előző hónapban a 2309 90 20 KN-kód alatt behozott termékek mennyiségéről és értékéről, mellékelve az 1. cikk (1) bekezdésében meghatározott megfelelési igazolásokat.
   3. cikk
   A 2019/94/EK rendelet hatályát veszti.
   A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának és a III. mellékletben foglalt megfelelési táblázattal összhangban kell alkalmazni.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 23-án.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 270., 2003.10.21., 78. o. A 735/2007/EK rendelettel (HL L 169., 2007.6.29., 6. o.) módosított rendelet.
   
      (2)  HL L 203., 1994.8.6., 5. o. A legutóbb a 2060/2002/EK rendelettel (HL L 317., 2002.11.21., 20. o.) módosított rendelet.
   
      (3)  Lásd a II. mellékletét.
   
      I. MELLÉKLET
      
         
      
         
      
         
      
         
   
   
      II. MELLÉKLET
      A hatályon kívül helyezett rendelet és annak módosításai
      
                  A Bizottság 2019/94/EK rendelete
               
               
                  (HL L 203., 1994.8.6., 5. o.)
               
            
                  A Bizottság 396/96/EK rendelete
               
               
                  (HL L 54., 1996.3.5., 22. o.)
               
            
                  A Bizottság 2060/2002/EK rendelete (1)
                  
               
               
                  (HL L 317., 2002.11.21., 20. o.)
               
            
         (1)  A 2060/2002/EK rendelet 2. cikk első bekezdése szerint: „A 2019/94/EK rendelet értelmében az e rendelet hatálybalépése előtt kiállított igazolások továbbra is érvényesek.”
   
   
      III. MELLÉKLET
      Megfelelési táblázat
      
                  2019/94/EK rendelet
               
               
                  Ez a rendelet
               
            
                  1. cikk
               
               
                  1. cikk
               
            
                  2. cikk
               
               
                  2. cikk
               
            
                  —
               
               
                  3. cikk
               
            
                  3. cikk
               
               
                  4. cikk
               
            
                  Melléklet
               
               
                  I. melléklet
               
            
                  —
               
               
                  II. melléklet
               
            
                  —
               
               
                  III. melléklet